《章贡祥符吴道士懒窝》
宋代·邓林

早年收得自由身，坐断窝中懒是真。
日短日长唯守静，云来云去不生嗔。
破除机械鸥盟熟，脱略锱铢鹤料贫。
旧看黄庭犹忘却，应无心力对閒人。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。